
Odluka je objavljena u "Službenom listu CG", br. 75/2024, 128/2025 i 135/2026.
Član 1
Obrazuje se Komisija za evropske integracije (u daljem tekstu: Komisija), kao radno tijelo Vlade Crne Gore, u sastavu:
1) dr Filip Ivanović, potpredsjednik Vlade za vanjske i evropske poslove, predsjednik;
2) Ervin Ibrahimović, potpredsjednik Vlade za međunarodne odnose i ministar vanjskih poslova, zamjenik predsjednika;
3) Maida Gorčević, ministarka evropskih poslova, članica;
4) Bojan Božović, ministar pravde, član;
5) mr Dragoljub Nikolić, generalni sekretar Vlade, član;
6) Predrag Zenović, glavni pregovarač za pregovore o pristupanju Crne Gore Evropskoj uniji, član;
7) Milica Perišić, savjetnica predsjednika Vlade za vanjske poslove, članica;
8) Nikola Marković, v.d. sekretara Sekretarijata za zakonodavstvo, član;
8a) Biljana Papović, državna sekretarka u Ministarstvu evropskih poslova, članica;
8b) Jelena Vuković, savjetnica u Kabinetu predsjednika Vlade, članica;
8v) Renata Gojković, savjetnica potpredsjednika Vlade za vanjske i evropske poslove, članica;
8g) Violeta Berišaj, direktorica Direkcije za EU inicijative i susjedstvo u Ministarstvu vanjskih poslova, članica;
8d) Slavica Mikulić, ataše u Kabinetu ministra vanjskih poslova;
9) Danijela Srdanović, savjetnica u Kabinetu predsjednika Vlade, sekretarka.
Član 2
Zadaci Komisije su:
- koordinacija u izradi Programa pristupanja Crne Gore Evropskoj uniji;
- razmatranje otvorenih pitanja vezanih za pravnu tekovinu Evropske unije;
- analitičko sagledavanje i razmatranje pitanja od značaja za realizaciju spoljnopolitičkog cilja pridruživanja Crne Gore Evropskoj uniji;
- verifikacija drugih pitanja i materijala od značaja za proces evropske integracije.
Član 3
Radi izvršavanja zadataka iz člana 2 ove odluke, Komisija može da traži podatke i objašnjenja od ministarstava i organa uprave.
Član 4
O izvršavanju zadataka iz člana 2 ove odluke Komisija dostavlja Vladi izvještaje jednom godišnje.
Član 5
Predsjedniku, zamjeniku predsjednika, članovima/icama i sekretarki Komisije pripada naknada za rad, u skladu sa članom 2 Odluke o kriterijumima za utvrđivanje visine naknade za rad člana radnog tijela ili drugog oblika rada („Službeni list CG”, br. 26/12, 27/13, 44/22 i 78/22), i to:
- predsjedniku Komisije, u iznosu od 70% prosječne bruto zarade iz prethodne godine;
- zamjeniku predsjednika Komisije, u iznosu od 60% prosječne bruto zarade iz prethodne godine;
- članovima/icama i sekretarki Komisije u iznosu od 50% prosječne bruto zarade iz prethodne godine.
Naknada iz stava 1 ovog člana isplaćuje se iz budžetskih sredstava organa na čiji predlog su predsjednik, zamjenik predsjednika, članovi/ice i sekretarka Komisije određeni.
Član 6
Administrativno-tehničke poslove za potrebe Komisije vrši sekretarka Komisije.
Član 7
Danom stupanja na snagu ove odluke prestaje da važi Odluka o obrazovanju Komisije za evropske integracije („Službeni list CG”, broj 120/21).
Član 8
Ova odluka stupa na snagu osmog dana od dana objavljivanja u „Službenom listu Crne Gore”.
